ທ່ານໂອບາມາຢ້ຽມຢາມ ອິນໂດເນເຊຍ
ປະທານາທິບໍດີໂອບາມາເດີນທາງ ໄປຮອດອິນໂດເນເຊຍແລ້ວ ເພື່ອສົ່ງເສີມສາຍພົວພັນ ດ້ານເສດຖະກິດ ແລະຄວາມປອດໄພ ແລະການພົວພັນກັບໂລກມຸສລິມ.
ປະທານາທິບໍດີບາຣັກໂອບາມາ ແຫ່ງສະຫະລັດໄດ້ເດີນ ທາງໄປຮອດອິນໂດເນເຊຍແລ້ວ ຊຶ່ງເປັນການຢ້ຽມຢາມ ທີ່ຜູ້ຄົນລໍຄອຍມາເປັນເວລາດົນນານ ບ່ອນທີ່ທ່ານຫວັງວ່າ ຈະສົ່ງເສີມສາຍພົວພັນທາງດ້ານເສດຖະກິດ ແລະຄວາມ ປອດໄພ ແລະສືບຕໍ່ການພົວພັນຂອງທ່ານກັບໂລກມຸສລິມນັ້ນ ມັນເປັນການກັບຄືນໄປຢ້ຽມຢາມບ້ານເກີດເມືອງນອນແບບ ໃດແບບນຶ່ງສໍາລັບທ່ານໂອບາມາ ຊຶ່ງທ່ານເຄີຍອາໄສຢູ່ໃນ ປະເທດນັ້ນ ເປັນເວລາ 4 ປີ ເວລາຍັງເປັນເດັກນ້ອຍຢູ່ ແຕ່ຄວາມດີອົກດີໃຈຢ່າງລົ້ນເຫລືອຂອງການຢ້ຽມຢາມນີ້ ໄດ້ມືດມົວລົງແບບໃດແບບນຶ່ງ ຫລັງຈາກແຜນການຢ້ຽມ ຢາມ 2 ຄັ້ງກ່ອນນັ້ນ ໄດ້ຖືກລົບລ້າງໄປ ບັນດາຜູ້ຊ່ອຍວຽກທ່ານໂອບາມາກ່າວວ່າ ປະທານາທິບໍດີຈະເພ່ງເລັງໃສ່ຫລາຍຢ່າງໃນ ເລື້ອງດຽວກັນຄືກັນກັບການຢ້ຽມຢາມອິນເດຍທີ່ຫາກໍເສັດສິ້ນລົງນັ້ນ ທີ່ຮວມທັງການ ຮ່ວມມືທີ່ໃກ້ຊິດຂຶ້ນວ່າດວຍການຕໍ່ຕ້ານການກໍ່ການຮ້າຍ ການເຕີບໂຕຂອງເສດຖະກິດ ການປ່ຽນແປງຂອງດິນຟ້າອາກາດແລະພະລັງງານທີ່ສະອາດ ການໂອ້ລົມສົນທະນາກັນ ດໍາເນີນສືບຕໍ່ໄປໃນງານລ້ຽງອາຫານຄໍ່າຕ້ອນຮັບກັບປະທານາທິບໍດີ Susilo Bam- bang Yudhoyono ແຫ່ງອິນໂດເນເຊຍນັ້ນ ໃນວັນພຸດມື້ອື່ນນີ້ ທ່ານໂອບາມາມີໝາຍກໍານົດຈະໄປຢ້ຽມຢາມໂບດ Istiqlal ຊຶ່ງເປັນ ໂບດອິສລາມໃຫຍ່ທີ່ສຸດໃນເຂດເອເຊຍຕາເວັນອອກສຽງໃຕ້ ແລະກ່າວຄໍາປາໄສໃນກາງ ແຈ້ງຕໍ່ປະຊາຊົນອິນໂດເນເຊຍ ເຖິງຢ່າງໃດກໍດີ ບັນດາຜູ້ຊ່ອຍວຽກປະຈໍາທໍານຽບຂາວ ກ່າວວ່າລາຍການຂອງທ່ານອາດຈະຕ້ອງໄດ້ຕັດສັ້ນລົງ ເພາະວ່າ ຂີ້ເຖົ່າໄຟຈາກພູໄຟໃນ ເກາະ Java ໃນພາກກາງເປັນໄພອັນຕະລາຍທີ່ຈະລົບກວນຕໍ່ການຈະລາຈອນທາງອາ ກາດນັ້ນ ທ່ານໂອບາມາກໍາລັງຢູ່ໃນລະຫວ່າງການທ່ຽວຢ້ຽມຢາມ 4 ປະເທດໃນເຂດເອເຊຍ ຊຶ່ງ ຕໍ່ໄປທ່ານຈະເດີນທາງກັບໄປກັບມາຍັງເກົາຫລີໃຕ້ແລະຍີ່ປຸ່ນເພື່ອໄປຮ່ວມກອງປະຊຸມສຸດ ຍອດດ້ານເສດຖະກິດຢູ່ທີ່ນັ້ນ